Donald Tramp saylovoldi kampaniyasi davomida va Oq uyga kelgandan keyin AQShning asl yuzini ko‘rsatdi, deb aytdi Eron oliy yetakchisi oyatulloh Ali Hameneiy mamlakat harbiy-havo kuchlari qo‘mondoni bilan uchrashuvda. "Biz Trampga AQShning asl yuzini ko‘rsatgani uchun minnatdorchilik bildirishimiz kerak. U shu bilan ishni osonlashtirdi. Biz 30 yil avval gapirgan gaplar, ya’ni AQSh hukmron tizimining siyosiy, iqtisodiy, ma’naviy va ijtimoiy tubanlashganini Tramp saylov oldidan va undan keyin ochiqchasiga namoyish qildi", deb aytdi Hameneiy. Hameneiy AQShga 7 ta musulmon davlat, jumladan Eron fuqarolariga kirish taqiqlanganini eslatib o‘tdi. "Vashingtondagi Dallas aeroportida oilasi bilan AQShga qo‘yilmagan 5 yoshli bolaning qo‘liga kishan solindi. Bu hodisa AQShdagi inson huquqlari bilan bog‘liq vaziyat aslida qandayligiga yaqqol misoldir", deb ta’kidlab o‘tdi Eron oliy rahnamosi.